ОБЩИНСКА ИЗБИРАТЕЛНА КОМИСИЯ

ХАСКОВО

ПРОТОКОЛ № 37   
Хасково, 05.11.2019

Днес, 05.11.2019 г., в гр. Хасково, ОИК – Хасково в състав:

|  |  |  |
| --- | --- | --- |
| ПРЕДСЕДАТЕЛ: | Пламен Стефанов Лечев |  |
| ЗАМ.-ПРЕДСЕДАТЕЛ: | Славея Георгиева Костадинова |  |
| ЗАМ.-ПРЕДСЕДАТЕЛ: | Цветан Иванов Николов |  |
| СЕКРЕТАР:  ЧЛЕНОВЕ: | Лейла Айнур Елмаз  Венелин Карев Челебиев  Аднан Али Адил  Митко Делчев Христозов  Атанас Зафиров Янчев  Добри Григоров Рангелов  Иван Желязков Попов  Татяна Тодева Танева  Петя Ангелова Бостанджиева-Китин  Георги Николаев Китов |  |

Проведе своето заседание.

Председателят Пламен Лечев:

Колеги, откривам заседанието на ОИК – Хасково, назначена с решение № 884 – МИ/НР на ЦИК от 30.08.2019 г.

Присъстващи: Пламен Лечев, Цветан Иванов Николов, Славея Костадинова, Лейла Айнур Елмаз, Атанас Зафиров Янчев, Добри Григоров Рангелов, Иван Желязков Попов, Петя Ангелова Бостанджиева-Китин, Георги Николаев Китов, Аднан Али Адил, Митко Делчев Христозов, Татяна Тодева Танева, Венелин Карев Челебиев

Отсъстващи: няма

Комисията има кворум и може да взема решения. Предлагам заседанието да протече при следния дневен ред:

1. Заличаване на избран общински съветник от кандидатската листа на КП „Движение ЗАЕДНО за промяна“ и обявяване за избран за общински съветник следващия в листата

Колеги, има ли други предложения за дневния ред? Не се направиха допълнения за дневния ред.

**По точка първа от дневния ред** докладва председателят: Колеги, постъпила е молба с вх. № 238/ 05.11.2019г., депозирана в ОИК-Хасково от Христо Георгиев Сариев, с която същият като избран общински съветник от кандидатската листа на КП“Движение ЗАЕДНО за промяна “, обявен с Решение  № 233/28.10.2019 г. на ОИК-Хасково, заявява, че се отказва от мандата си на общински съветник, избран от листата на КП“Движение ЗАЕДНО за промяна “.

Молбата е постъпила в ОИК-Хасково след провеждане на изборите за общински съветници, но преди встъпването в пълномощията по чл.30, във връзка с чл.32, ал.1 от ЗМСМА.

С оглед обстоятелството, че избраният за общински съветник заявява, че не желае да встъпи в правомощията на общински съветник и се отказва от мандата си, считам, че няма пречка същият да бъде заличен от списъка на избраните общински съветници от кандидатската листа на КП“Движение ЗАЕДНО за промяна “, обявени за избрани с № 233/28.10.2019 г. на ОИК-Хасково.

Предвид изричния отказ от мандат и встъпване в правомощията на общински съветник на Христо Георгиев Сариев, следва да бъде обявен за избран следващия кандидат от кандидатската листа на КП „Движение ЗАЕДНО за промяна“. Съгласно справката за класиране, изготвена от „Информационно обслужване” АД, ОИК-Хасково следва да обяви за избран от кандидатската листа на КП „Движение ЗАЕДНО за промяна“ Валентин Костадинов Деливълчев, поставен  под № 2 в списък Б в справката на „Информационно обслужване” АД.

Има ли други предложения? Не се направиха предложения и се пристъпи към поименно гласуване.

Гласували „ЗА- Пламен Лечев, Славея Костадинова, Цветан Иванов Николов, Лейла Айнур Елмаз, Атанас Зафиров Янчев, Добри Григоров Рангелов, Иван Желязков Попов, Петя Ангелова Бостанджиева-Китин, Георги Николаев Китов, Аднан Али Адил, Митко Делчев Христозов, Татяна Тодева Танева, Венелин Карев Челебиев

Против – няма.

След проведено гласуване и на основание чл. 87, ал.1, от ИК, Общинската избирателна комисия

**Р Е Ш И:**

ЗАЛИЧАВА избраният за общински съветник от кандидатската листа на КП“Движение ЗАЕДНО за промяна “ в изборите за общински съветници и за кметове на 27.10.2019 г., Христо Георгиев Сариев ЕГН: \*\*\*\*\*\*\*\*, обявен с  Решение  № 233/28.10.2019 г.. на ОИК-Хасково, поради заявен отказ от мандат и за встъпване в правомощията на общински съветници.

ОБЯВЯВА за избран за общински съветник от листата на КП „Движение ЗАЕДНО за промяна“ в изборите за общински съветници и за кметове на 27.10.2019 г. Валентин Костадинов Деливълчев, ЕГН \*\*\*\*\*.

Настоящото решение подлежи на обжалване пред ЦИК в 3-дневен срок от обявяването му.

След изчерпване на дневния ред, заседанието на ОИК – Хасково бе закрито от председателя на комисията.

ПРЕДСЕДАТЕЛ:

Пламен Лечев

СЕКРЕТАР:

Лейла Елмаз